: : RallySport.hu - Iseum Rally: Hármas holtverseny a kvalifikáción :
Friss | Archív | Képek | Videók | Naptár | Link Iseum Rally: Hármas holtverseny a kvalifikáción
A magyar ralisport történetében eddig egyedülálló programmal kezdõdött el az idei szombathelyi futam. Az M6Log Iseum Rallye-n pénteken délután az elsõ tizenöt páros részvételével egy kvalifikációt tartottak a katlannál, amely arról volt hivatott dönteni, hogy a szombati gyorsasági szakaszokat mely páros hányadik helyrõl kezdhetik meg.
Az Európa-bajnokságon (ERC) már egy bevett gyakorlat a murvás versenyek elõtt, hogy a selejtezõ legjobbja választhat elõször rajtpozíciót, majd utána a helyezési számoknak megfelelõen következnek a többiek.
A Szombathelyi Rallye Katlanban két gyakorló kör után, a harmadik alkalmat teljesítették élesben az ORB legjobbjai. Az élen végül tizedre azonos idõvel, három páros végzett: Hadik András és Kertész Krisztián, Turán Frigyes és Farnadi Ágnes, valamint Ranga Péter és Szõke Tamás is 2:18,8 alatt teljesítette a 3 kilométeres szakaszt. Az élen végzett egységek között a rajtsorrend választás lehetõségét sorsolással döntik el a rajtceremónia helyszínén.
A magyar bajnokság harmadik futama szombaton már a gyorsaságikkal folytatódik. Két helyszínen összesen hat szakasz vár a párosokra. A Rallye Katlant és az acsádi pályát is egyaránt három-három alkalommal teljesítik az egységek. Acsádnál 9.51-kor indul a száguldás, a Rallye Katlan pedig elõször 10.28-kor rajtol. Vasárnap egyébként további öt szakasszal zárul a futam, amelynek a díjkiosztóját a 14.00-tól tartják az Iseum elõtt felállított céldobogón.
Ranga Péter, Szõke Tamás (Skoda Fabia R5) +0,0
Velenczei Ádám, Szedõ Csaba (Hyundai i20 R5) +0,7